

**Varaždin, 24. svibnja 2016.**

 Na temelju članka 2. stavka 2. Odluke o kriterijima, mjerilima i postupku dodjele prostora u vlasništvu ili pod upravom Grada Varaždina na korištenje udrugama („Službeni vjesnik Grada Varaždina“ br 1/2016) Upravni odjel za komunalni sustav i urbanizam dana 24. svibnja 2016. godine objavljuje

**Javni natječaj za dodjelu prostora udrugama radi provođenja programa i projekata od interesa za Grad Varaždin**

**PREDMET NATJEČAJA**

Grad Varaždin raspisuje javni natječaj za dodjelu prostora u vlasništvu ili pod upravom Grada na korištenje udrugama koje provode programe i projekte od interesa za Grad Varaždin na rok od tri (3) godine.

Udruge sukladno ovom Natječaju mogu se prijaviti za slijedeće poslovne prostore:

|  |  |  |  |  |  |  |
| --- | --- | --- | --- | --- | --- | --- |
| Red. br. | Adresa | Broj Etaže /Prostorije | Površina(m2) | Položaj u zgradi | Iznos mjesečne naknade (kn) | Napomena |
| 1. | Poljana Biškupečka, Ulica braće Radić 56/a | Prostor koji se sastoji od dvije prostorije E4 i E5 | 29 | I kat | 116,00 | Učešće u režijskim troškovima će biti naknadno određeno |

**SADRŽAJ PRIJAVE**

Prijava se podnosi isključivo na Obrascu koji je sastavni dio natječaja, a uz prijavu se prilaže:

1. Izvadak  iz Registra u koji je udruga upisana;
2. dokaz o upisu u Registar neprofitnih organizacija;
3. preslika važećeg statuta pravne osobe;
4. ispunjen obrazac izjave osobe ovlaštene za zastupanje pravne osobe da je pravna osoba podmirila sve dospjele financijske i druge obveze koje proizlaze iz njezinih ugovornih odnosa s trećima (obrazac izjave je sastavni dio dokumentacije za provedbu natječaja);
5. dokaz da se protiv udruge, odnosno osobe ovlaštene za zastupanje ne vodi se kazneni postupak i nije pravomoćno osuđena za prekršaj ili kazneno djelo definirano Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (»Narodne novine«, broj 26/15);
6. potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava ne starija od 30 dana od dana objave Natječaja;
7. potvrda da nema dugovanja prema proračunu Grada ne starija od 30 dana od dana objave Natječaja;
8. ispunjeni obrazac izjave o financiranju programa/projekta udruge kada se oni financiraju iz javnih izvora;
9. preslika financijskog izvješća za prethodnu godinu (za obveznike dvojnog knjigovodstva), odnosno presliku knjige prihoda i rashoda (za obveznike jednostavnog knjigovodstva);
10. preslika izvješća o obavljenim aktivnostima ili uslugama organizatora volontiranja, temeljem Zakona o volonterstvu (»Narodne novine«, broj 58/07, 22/13);
11. izvod iz matične knjige radnika (evidencija o zaposlenim radnicima);
12. izjava o partnerstvu u slučaju namjere korištenja prostora u partnerstvu s ostalim udrugama(obrazac izjave je sastavni dio dokumentacije za provedbu natječaja).,
13. jamstvo za ozbiljnost ponude u iznosu od 5.000,00 kuna koje će kasnije ostati kao i jamstvo za uredno ispunjenje ugovornih obveza (u slučaju dodjele prostora).

Prijava i svi obrasci moraju biti potpisani od strane osobe ovlaštene za zastupanje i ovjereni pečatom  udruge.

**PROVEDBA NATJEČAJA**

 Dokumentacija za provedbu natječaja nalazi se na internetskim stranicama Grada Varaždina. U papirnatom obliku može se podići u Upravnom odjelu za komunalni sustav i urbanizam, Trg slobode 12/2, soba 205, kod Andrejane Šantek radnim danom od 12-14 sati ili zatražiti u elektroničkom obliku na e-mail: andrejana.santek@varazdin.hr svakim radnim danom od 7 do 15 sati.

Prijave se dostavljaju u pisanom obliku u zatvorenoj omotnici na adresu: **GRAD VARAŽDIN, Povjerenstvo za dodjelu prostora udrugama, Trg slobode 12, Varaždin, s naznakom „za dodjelu prostora udrugama- ne otvaraj“** poštom preporučeno ili osobnom predajom. Prijave bez obzira na način dostave moraju biti zaprimljene u pisarnici Upravnog odjela za komunalni sustav i urbanizam najkasnije do **6. lipnja 2016. godine**.

Nema javnog otvaranja prijava.

Nepotpune i zakašnjele prijave neće se razmatrati.

**KRITERIJI ZA BODOVANJE PRIJAVE**

Prijava udruge na javni natječaj bodovat će se na temelju kvantitativnih i kvalitativnih kriterija kako slijedi:

KVANTITATIVNI KRITERIJI:

1. Godine aktivnog djelovanja:

1. do 5 godina ....................................................................1 bod
2. od 6 do 9 godina.............................................................7 bodova
3. od 10 do 19 godina ........................................................9 bodova
4. 20 i više godina.............................................................10 bodova

2. Broj zaposlenika na određeno i neodređeno vrijeme:

1. do 2................... .............................................................1 bod
2. od 3 do 6.........................................................................3 boda
3. 7 i više............................................................................5 bodova
4. za svaku zaposlenu osobu iz socijalno osjetljivih skupina kojoj prijeti trajna nezaposlenost i socijalna isključenost dodatno..............1 bod
5. Ciljane skupine (članstvo ili korisnici prema kojima je organizacija usmjerena):
6. skupine do 20 korisnika............................................1 bod
7. skupine od 21 do 50 korisnika..................................3 boda
8. skupine od 51 do 100 korisnika.................................5 bodova
9. skupine s više od 100 korisnika.................................7 bodova

4. Broj volontera prema zadnjem dostavljenom izvješću o obavljenim aktivnostima ili uslugama organizatora volontiranja:

1. do 20.................................................................................1 bod
2. od 21 do 50.......................................................................2 boda
3. od 51 do 100.....................................................................3 boda
4. više od 100.......................................................................5 bodova

5. Ostvarena financijska sredstva za programe i projekte u prethodne dvije godine prema slijedećim izvorima:

1. prihod od članarina najmanje 3.000,00 kn ili % ukupnih prihoda godišnje...........2 boda
2. prihod od vlastite djelatnosti..................................................................................2 boda
3. prihod iz proračuna Grada Varaždina....................................................................2 boda
4. prihod iz proračuna Varaždinske županije.............................................................2 boda
5. prihod iz državnog proračuna.................................................................................2 boda
6. vlastiti prihodi........................................................................................................2 boda
7. inozemni javni izvori………………………………………………….................2 boda
8. privatni donatori....................................................................................................2 boda
9. EU fondovi.............................................................................................................3 boda

Udruge mogu dobiti bodove za svaki od navedenih načina ostvarenja financijskih sredstava u prethodne dvije godine.

6. Provedene aktivnosti od interesa za Grad Varaždin na lokalnoj, regionalnoj ili nacionalnoj razini u proteklih 12 mjeseci:

1. do 5 održanih javnih događanja u vlastitoj organizaciji (konferencije, radionice, okrugli stolovi i sl.) godišnje..........................................3 boda
2. od 6 do 10 održanih javnih događanja u vlastitoj organizaciji (konferencije, radionice, okrugli stolovi i sl.) godišnje..........................5 bodova
3. više od 10 održanih javnih događanja u vlastitoj organizaciji (konferencije, radionice, okrugli stolovi i sl.) godišnje.........................10 bodova

Aktivnost koja je dobila bodove po kriteriju 6. ne može istovremeno biti bodovana i po kriteriju 7.

7. Provedene aktivnosti od interesa za Grad Varaždin s međunarodnim sudjelovanjem u proteklih 12 mjeseci:

1. do 5 održanih javnih događanja u vlastitoj organizaciji (konferencije, radionice, okrugli stolovi i sl.) godišnje.................................4 boda
2. od 6 do 10 održanih javnih događanja u vlastitoj organizaciji (konferencije, radionice, okrugli stolovi i sl.) godišnje.................................6 bodova
3. više od 10 održanih javnih događanja u vlastitoj organizaciji (konferencije, radionice,okrugli stolovi i sl.) godišnje.........................10 bodova

8. Broj partnerskih udruga s kojima se planira zajednički koristiti dodijeljen prostor:

1. jedna partnerska udruga.........3 boda
2. dvije partnerske udruge..........5 bodova
3. tri partnerske udruge..............7 bodova
4. četiri partnerske udruge..........10 bodova
5. za svaku slijedeću partnersku udrugu iznad četiri dodatno...........................1 bod

9.Prethodno korištenje prostora:

1. prethodno uredno korištenje prostora u vlasništvu ili pod upravom Grada Varaždina.....3 boda

10. Prethodno ulaganje u prostor:

1. do 20.000,00 kn.....................1 bod
2. do 50.000,00 kn.....................2 boda
3. više od 50.000,00 kn..............3 boda

11. Javnost rada i financijskog poslovanja udruge:

1. udruga ima aktivnu internetsku stranicu................1 bod
2. udruga javno objavljuje godišnje izvještaje o radu i prateće financijske izvještaje……..2 boda

 Udruge mogu dobiti bodove za svaki od navedenih načina ostvarivanja javnosti rada i financijskog poslovanja, a tako dobiveni bodovi unutar navedenog kriterija se zbrajaju.

KVALITATIVNI KRITERIJI:

12. Aktivnosti (ili usluge) od interesa za Grad Varaždin koje udruga planira provoditi u prostoru za čije korištenje se prijavila

1. po ovom kriteriju udruga može dobiti......................do 10 bodova

13. Usklađenost planiranih aktivnosti s potrebama ciljanih skupina

1. po ovom kriteriju udruga može dobiti......................do 10 bodova

14. Kvaliteta partnerstva u korištenju prostora

1. po ovom kriteriju udruga može dobiti......................do 10 bodova

Bodovanje prijave prema kvantitativnim i kvalitativnim kriterijima obavlja Povjerenstvo.

Bodovi ostvareni prema pojedinim kriterijima se zbrajaju. Na temelju zbroja bodova za svakog podnositelja prijave formira se rang lista za dodjelu prostora.

Ukoliko dva ili više podnositelja zahtjeva imaju jednak broj bodova, prednost na listi prvenstva ima onaj koji je ostvario više bodova u zbroju bodova po kvalitativnim kriterijima. Namjera korištenja prostora u partnerstvu s ostalim udrugama potvrđuje se izjavom koja se prilaže uz prijavu na natječaj za dodjelu prostora na korištenje, potpisanom od svih partnerskih udruga. Obrazac izjave sastavni je dio dokumentacije za provedbu javnog natječaja. Zahtjev za dodjelu jednog prostora koji planira koristiti više udruga u partnerstvu, podnosi samo jedna od udruga koja smatra da na natječaju može ostvariti najveći broj bodova sukladno kriterijima.

**JAMSTVO ZA OZBILJNOST PONUDE I JAMSTVO ZA UREDNO PLAĆANJE OBVEZA NASTALIH KORIŠTENJEM PROSTORA**

Jamstvo za ozbiljnost ponude i jamstvo za uredno plaćanje obveza nastalih korištenjem prostora iznosi 5.000,00 kuna. Jamstvo se predaje prilikom prijave na natječaj u obliku bjanko zadužnice soleminizirane kod javnog bilježnika. Jamstvo za ozbiljnost ponude u slučaju prihvaćanje ponude ostaje kao jamstvo za uredno izvršavanje obveza nastalih korištenje prostora.

**OSTALI UVJETI POD KOJIMA SE DAJE PROSTOR NA KORIŠTENJE**

1. Udruge su dužne za korištenje prostora plaćati naknadu u utvrđenom iznosu, kao i komunalnu naknadu, naknadu za uređenje voda i ostale troškove za korištenje prostora te nadoknaditi troškove nastale korištenjem zajedničkih uređaja i prostorija u zgradi te zajedničkih usluga u zgradi,
2. Prostor se mora koristiti namjenski za obavljanje djelatnosti za koju je dodijeljen te nije moguće dati korištenje prostora novom korisniku bez suglasnosti Grada Varaždina,
3. Dodijeljeni prostor mora se održavati, a u slučaju oštećenje prostora ili zgrade te okoliša zgrade udruga je dužna podmiriti troškove,
4. U slučaju uvođenja novih poreznih obveza udruga je u obvezi iste podmiriti u skladu sa zakonom